DESINEWS VIDEO HUB: OMG Bollywood! Ranveer Singh Always Carries A CONDOM In His Wallet * HOTTEST Celebrity News Vryheid-plaasaanval: Verdagte dood in sel aangetref | Maroela Media
Vryheid-plaasaanval: Verdagte dood in sel aangetref
ŉ Verdagte wat in hegtenis geneem is vir die moord op Billy van Rooyen (37) en sy skoonpa, Ronnie Lombard (62), is dood in sy sel in die Vryheid-polisiestasie aangetref. Van Rooyen en Lombard is in April tydens ŉ aanval op hul plaas naby Vryheid, KwaZulu-Natal, doodgeskiet.
Maj. Shooz Magudulela, woordvoerder van die polisie, het gesê Bongani Miya (36) is Donderdag in hegtenis geneem in verband met die moord op Van Rooyen en Lombard en sou Vrydag in die plaaslike landdroshof verskyn. Ure na sy inhegtenisneming het die polisie hom egter dood aangetref waar hy van die dak van die toilethokkie in die polisiestasie gehang het. Miya het vermoedelik ŉ bedlaken gebruik om homself te hang.
Magudulela het gesê ŉ geregtelike doodsondersoek is geopen.
Maroela Media het vroeër berig Van Rooyen en Lombard is dood nadat hulle deur 12 verdagtes op die familie se plaas in die Swart Umfolozi-distrik, naby Gluckstadt, oorval en geskiet is. Billy se pa, Lood van Rooyen (76), is ook in die aanval beseer. Die verdagtes het met ŉ onbekende bedrag kontant gevlug.
Menzi Nsele (33) is ongeveer ŉ week later in verband met die voorval in hegtenis geneem en het op 28 April in die hof verskyn. Hy is glo steeds in polisie-aanhouding.
Hierdie man kon seker nie hanteer wat vir hom gewag het? want hierdie sou n lang hofsaak wees, en jare se tronk straf”’ seker maar beter vir hom gewees…Nou is sy vriend Menzi nog daar… hoop hierdie saak word vinnig opgeklaar.. sodat die Familie berusting kan kry…
n’Mens mag jou nie verlekker in n’ander se dood nie, maar in hierdie geval dink ek het die Tokkolossie by hom gedraai, en toe bejorts hy hom self, en laat dit n les wees vir die ander.
Die voorvader geeste gaan julle kom haal. Eishh. . . .
So hy het ook nog aan die doodstraf geglo.
Mooi so darem weet gewete kan pla
Net so Kaspaas….hehe